PASIŪLYMAS

LIETUVOS RESPUBLIKOS

UŽIMTUMO ĮSTATYMO NR. XII-2470 12, 13, 20, 22, 23, 24, 25, 26, 29, 31, 32, 35, 36, 37, 39, 40, 41, 42, 46, 48, 56, 57, 58, 60 STRAIPSNIŲ PAKEITIMO IR ĮSTATYMO PAPILDYMO 391 STRAIPSNIU

ĮSTATYMO PROJEKTO XIIIP-589(2)

2017 m. gegužės 23 d.

Vilnius

Eil. Nr.	Siūloma keisti	Pasiūlymo turinys

str.	str. d.	p.

6	Argumentai: Dabar nuostata, kad darbo netekęs asmuo praranda bedarbio statusą vos tik pradeda studijuoti nuolatinio pobūdžio studijose skatina atsisakyti studijų vien dėl galimos nedarbo išmokos. Todėl siūloma, kad darbo netekusiam asmeniui, kuris prieš tai ne mažiau kaip 10 metų sąžiningai mokėjo socialinio draudimo (tame tarpe nedarbo draudimo) mokesčius, ir pradėjusiam studijuoti, siekiant bakalauro ar magistro kvalifikacinio laipsnio savo lėšomis, nebūtų atimtas bedarbio statusas. Tokiems žmonėms netekus pastovių darbo pajamų ir taip sunku apsispręsti toliau tęsti mokamas studijas. Pasiūlymas: Siūlau pakeisti įstatymo projekto 6 straipsnį ir išdėstyti jį taip: 6 straipsnis. 24 straipsnio pakeitimas Pakeisti 24 straipsnio 4 dalies 4 punktą ir jį išdėstyti taip: „4) bedarbis pradeda studijuoti aukštojoje mokykloje pagal nuolatinės formos studijų programas arba mokytis pagal bendrojo ugdymo arba formaliojo profesinio mokymo programas, išskyrus bedarbius, kurie mokosi pagal suaugusiųjų pradinio, pagrindinio, vidurinio ugdymo programas, bedarbius, kurie mokosi pagal formaliojo profesinio mokymo programas savo lėšomis, bedarbius, kurie studijuoja, siekdami studijų krypties bakalauro, magistro kvalifikacinio laipsnio savo lėšomis ir yra sukaupę ne mažesnį kaip 10 metų darbo stažą, ar bedarbius, kurie dalyvauja paramos mokymuisi priemonėse;“

Teikia: Seimo narė:	JurhgiJ	Gintarė Skaistė